Forslag til PRESSEMEDDELELSE op til jul

– rekruttering af frivillige til besøgstjenesten (2022)

**Vejledning til pressemeddelelsen:**

* Pressemeddelelsen er et forslag til, hvad I kan sende ind til lokalavisen for at gøre opmærksom på, at besøgstjenesten findes, og at I lige nu søger flere frivillige til besøgstjenesten.

I kan plukke af pressemeddelelsen, bruge det hele eller lave noget helt tredje. I kan fx også lade aktivitetslederen for besøgstjenesten fortælle lidt mere om de mennesker, som lige nu mangler en besøgsven – beskriv fx, hvilke interesser de har, hvorfor de savner selskab, eller andet der kan give nye besøgsvenner lyst til at lære personerne at kende. Eller I kan undersøge, om der er en besøgsven og –vært, der vil fungere som eksempel og fortælle om, hvad besøgsvenskabet betyder for dem – de kan være med til at aflive nogle myter ved at fortælle, at det at være besøgsven sagtens kan passes ind i et aktivt liv.

De understregninger, som står med rødt, er der, hvor I skal fylde jeres lokale information ind.

* Det er altid godt at have et citat med i en pressemeddelelse. Det kan f.eks. være kontaktpersonen for besøgstjenesten, som udtaler sig i citatet, men det kan også være formanden for lokalbestyrelsen eller en anden i Ældre Sagen.
* Send pressemeddelelsen til lokalavisen. Det er også en god ide at sende pressemeddelelsen til kirkeblade, det lokale frivilligcenter m.m.

**Giv et øjeblik af din tid**

Ældre Sagen i \_\_\_\_\_\_\_\_\_\_ har brug for flere frivillige besøgsvenner, som gerne vil glæde mennesker, der savner selskab i en mørk tid. At være besøgsven er langt mere fleksibelt, end de fleste forestiller sig.

En kop kaffe og en snak, en gåtur eller et spil kort. Mere skal der ikke til for at sprede glæde i et andet menneskes liv.

Rundt omkring i hele landet er der alt for mange børn, unge, voksne og ældre, som føler sig ensomme. Hele 55.000 danskere over 65 år føler sig ensomme – og en del af dem, bor her i \_\_\_\_\_\_\_\_\_\_\_\_\_. Følelsen af at være udenfor, ja måske helt usynlig for andre, forstærkes ofte i juletiden. For hjerternes fest er en tid, hvor mennesker, der føler sig ensomme, bliver ekstra opmærksomme på alt det, de ikke er en del af. Derfor søger vi lige nu frivillige besøgsvenner, som vil give et øjeblik af deres tid.

**Kun hygge, ikke pleje**Som besøgsven aftaler du og den, du besøger, selv, hvor ofte I skal mødes, og hvad I vil lave sammen. I kan fx få en snak over kaffen, læse avisen, spille kort eller hvad I nu har lyst til. I kan evt. også gå en lille tur, tage på cafébesøg eller deltage i fællesspisning.

I dag har vi\_\_\_\_ besøgsvenner. Men vi har brug for flere besøgsvenner, så flere kan få glæde af et besøg. Lige nu venter \_\_\_\_\_ på at få en besøgsven hos os.

”At få besøg kan gøre en stor forskel for et menneske, der savner selskab. Som besøgsven er man med til at skabe et lyspunkt i hverdagen. Det kræver ikke andet end at man har lyst til at lære et andet menneske at kende”, siger \_\_\_\_\_\_\_\_\_\_\_\_\_\_, der er aktivitetsleder for besøgstjenesten i \_\_\_\_\_\_\_\_\_.

Det er vigtigt at understrege, at besøgsvenner ikke skal udføre personlig pleje eller rengøring, men kun være der for samvær og nærvær.

**Et frirum i hverdagen**

Nogle tøver med at melde sig som besøgsven, selvom de har lyst til at prøve det af. De er bekymrede for, om de har tid og vil ikke vil binde sig til noget fast. Men som besøgsven er man selv med til at bestemme, hvor ofte og hvor længe man skal mødes.

”Vi hører faktisk ofte fra vores besøgsvenner, at besøgene bliver et slags frirum i en travl hverdag; at det er livsbekræftende. Folk får lige så meget ud af samværet, som de giver,” siger besøgstjenestens aktivitetsleder \_\_\_\_\_\_\_\_\_\_\_\_\_\_\_\_\_\_\_.

Som frivillig besøgsven i Ældre Sagen vil du få en indføring i det frivillige arbejde, og du bliver tilknyttet en lokal aktivitetsleder, som du altid kan henvende dig med spørgsmål, tanker og oplevelser. Det er ikke nogen betingelse at være medlem af Ældre Sagen for at være frivillig.

Hvis du vil høre mere om at være besøgsven, kan du kontakte ­­­­­­­­­­­­­­\_\_\_\_\_\_\_\_\_\_\_\_ på telefon \_\_\_\_\_\_\_\_\_\_\_\_. Du kan også læse mere på aeldresagen.dk/blivbesøgsven